**EELNÕU 2022/108**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon | x |
| revisjonikomisjon |  |
| sotsiaalkomisjon |  |
| noortevolikogu | x |
| seeniorite nõukoda | x |

**VILJANDI LINNAVOLIKOGU**

OTSUS

### 29. september 2022 nr

C. R. Jakobsoni tn 10 kinnisasja võõrandamine

Viljandi linna omandis on kinnisasi C. R. Jakobsoni tn 10, Viljandi linn. Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a, § 21 lõike 1 punkti 2 ja 3 alusel Viljandi Linnavolikogu

**o t s u s t a b:**

1. Võõrandada enampakkumise korras Viljandi linnale kuuluv kinnisasi asukohaga C. R. Jakobsoni tn 10 (Tartu Maakohtu Kinnistusosakonna avatud korteriomandi kinnistusraamatu registriosa nr 80939, katastritunnus 89710:002:0050, pindala 1239,0 m², elamumaa 100%). Kinnisasja olulised osad on üksikelamu (ehitise kood 112031219, suletud netopind 178,5 m² sh eluruumi pind 116,8 m²) ja pesuköök-kuur (ehitise kood 112031221).
2. Kinnisasja enampakkumisel võõrandamise alghinnaks on 104 000 eurot.
3. Linnavalitsusel viia läbi kinnisasja võõrandamise enampakkumisega seotud toimingud ning kinnitada tulemused.
4. Enampakkumise nurjumise korral võõrandada kinnisasi C. R. Jakobsoni tn 10 muul viisil, kasutades vajadusel kinnisvarabüroo kaudu pakkumise võimalust. Kinnisasja võõrandamise tasu suuruse määramiseks tuleb sel juhul tellida uus ekspertarvamus või hindamisakt ning võõrandamise hind ei tohi olla Arco Vara Kinnisvarabüroo OÜ ekspertarvamuses näidatud turuväärtusest odavam.
5. Volitada linnapead või tema asendajat edasivolitamise õigusega sõlmima käesoleva otsuse punktis 1 nimetatud kinnisasja müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõik, mis on seotud nimetatud ülesande täitmisega.
6. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Andres Mägi

**Esitatud:** 05.09.2022

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 3

**Hääletamine:** nõudmisel

Seletuskiri

**C.R. Jakobsoni tn 10 kinnisasja võõrandamine**

Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a alusel otsustab linnavara võõrandamise volikogu, kui võõrandamise objektiks on kinnisvara, § 21 lõike 1 punkti 2 ja 3 alusel võõrandatakse linnavara enampakkumise korras või muul viisil.

Viljandi linna omandis on 1239,0 m² suurune kinnisasi asukohaga C. R. Jakobsoni tn 10, Viljandi linn.

Eelnõu eesmärk on korrastada Viljandi linnale kuuluvat kinnisvarafondi. Laiemas mõttes on eesmärgiks efektiivsemaks muuta linnavara haldust, keskendudes säilitatava kinnisvara kvaliteedi tõstmisele, samal ajal loobudes mittevajalikust kinnisvarast, mille omamine ei ole linnale kohustuslike funktsioonide täitmiseks vajalik.

C. R. Jakobsoni tn 10 puhul on tegemist kinnisasjaga, mille olulise osad on üksikelamu (ehitise kood 112031219, suletud netopind 178,5 m² sh eluruumi pind 116,8 m²) ja pesuköök-kuur (ehitise kood 112031221) . Visuaalsel vaatlusel on üksikelamu põhikonstruktsioonide seisukord rahuldav, siseviimistluse seisukord on remonti vajav. Nimetatud kinnisasi on linnale mittevajalik.

Arco Vara Kinnisvarabüroo OÜ ekspertarvamuse kohaselt on kinnisasja turuväärtus 104 000 eurot. Eelnevast lähtuvalt on haldusamet seisukohal, et antud kinnisasi on otstarbekas võõrandada enampakkumise korras või muul viisil.

(allkirjastatud digitaalselt)

Andres Mägi

haldusameti juhataja